

LĒMUMS

Ādažos, Ādažu novadā

2024. gada 29. augustā **Nr.** **320**

**Par nekustamo īpašumu “Vectiltiņu ielas starpgabals” un “Smilgu ielas starpgabals”, Ādažos, pieņemšanu pašvaldības īpašumā bez atlīdzības**

Ādažu novada pašvaldības dome izskatīja (*vārds, uzvārds*), deklarētā adrese: (*adrese*), (*vārds, uzvārds*), deklarētā adrese: (*adrese*), un (*vārds, uzvārds*), deklarētā adrese: (*adrese*), (turpmāk – Iesniedzēji) 25.07.2024. iesniegumu (pašvaldības reģ. Nr. ĀNP/1-11-1/24/3814) ar lūgumu nodot pašvaldībai īpašumā bez atlīdzības nekustamos īpašumus “Vectiltiņu ielas starpgabals” un “Smilgu ielas starpgabals”.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Nekustamais īpašums ar nosaukumu “Vectiltiņu ielas starpgabals”, Ādaži, Ādažu nov. (kad. Nr. 8044 007 0652 (turpmāk – Īpašums 1)), kura sastāvā ietilpst zemes vienība ar kadastra apzīmējumu 8044 007 0643 (platība 1833 m2) pieder Iesniedzējiem, īpašuma tiesība 22.07.2024. nostiprināta Rīgas rajona tiesas Ādažu pilsētas zemesgrāmatas nodalījumā Nr. 100000879296.
2. Nekustamā īpašuma valsts kadastra informācijas sistēmā (turpmāk - kadastrs) Īpašuma 1 zemes vienībai reģistrēts nekustamā īpašuma lietošanas mērķis „Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101).
3. Īpašuma 1 zemes vienības kadastrālā vērtība ir 141 *euro*.
4. Nekustamais īpašums ar nosaukumu “Smilgu ielas starpgabals”, Ādaži, Ādažu nov. (kad. Nr. 8044 007 0653 (turpmāk – Īpašums 2, bet abi nekustamie īpašumi kopā - Īpašumi)), kura sastāvā ietilpst zemes vienība ar kadastra apzīmējumu 8044 007 0645 (platība 1894 m2) pieder Iesniedzējiem, īpašuma tiesība 22.07.2024. nostiprināta Rīgas rajona tiesas Ādažu pilsētas zemesgrāmatas nodalījumā Nr. 100000879376.
5. Kadastrā Īpašuma 2 zemes vienībai reģistrēts nekustamā īpašuma lietošanas mērķis „Zeme dzelzceļa infrastruktūras zemes nodalījuma joslā un ceļu zemes nodalījuma joslā” (kods 1101).
6. Īpašuma 2 zemes vienības kadastrālā vērtība ir 146 *euro*.
7. Saskaņā ar Ādažu novada pašvaldības 23.11.2023. lēmumu Nr. 440 “Par zemes ierīcības projekta apstiprināšanu Pirmajā ielā 44D, Ādažos”, Īpašumu zemes vienības atrodas ielu sarkano līniju robežās.
8. Saskaņā ar Ādažu novada teritorijas plānojumu Īpašumu zemes vienības atrodas Transporta infrastruktūras teritorijā (TR). Teritorijas izmantošanas un apbūves noteikumos šī teritorija ir funkcionālā zona, kas noteikta, lai nodrošinātu transportlīdzekļu un gājēju satiksmei nepieciešamo infrastruktūru, maģistrālo inženiertīklu ekspluatācijas un attīstības iespējas. Tajā ietilpst ceļi, ielas, laukumi, dzelzceļa zemes nodalījuma joslas, inženierkomunikāciju koridori, u.tml. teritorijas.
9. Pašvaldību likums nosaka:
	1. 4. panta pirmās daļas 2. un 3. punkts - pašvaldībai ir autonomās funkcijas: gādāt par pašvaldības administratīvās teritorijas labiekārtošanu un sanitāro tīrību (publiskai lietošanai paredzēto teritoriju apgaismošana un uzturēšana) un pašvaldības īpašumā esošu ceļu būvniecību, uzturēšanu un pārvaldību;
	2. 10. panta pirmās daļas 16. un 19. punkts - dome ir tiesīga izlemt ikvienu pašvaldības kompetences jautājumu un tikai domes kompetencē ir: lemt par nekustamā īpašuma iegūšanu un kārtību, kādā izpildāmas pašvaldības autonomās funkcijas un nosakāmas par to izpildi atbildīgās amatpersonas;
	3. 73. panta ceturtā daļa - pašvaldībai ir tiesības iegūt nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.
10. Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska persona rīkojas ar finanšu līdzekļiem lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu.
11. No Civillikuma 1912. panta izriet, katiesisks darījums, ar kuru kāds aiz devības piešķir otram bez atlīdzības kādu mantisku vērtību, ir dāvinājums.
12. Pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” (turpmāk – Noteikumi) 3.2. apakšpunkta izpratnē, ceļu pārņemšanas procesu var ierosināt ceļu un zemes zem ceļiem īpašnieks. Atbilstoši 4. punktam, ceļa pārņemšana cita starpā notiek, izvērtējot pašvaldības funkciju saistību ar ceļa nepieciešamību un attīstības plānošanas dokumentus, kā arī finanšu iespējas ceļa uzturēšanai un izvērtējot ceļa iegūšanas pašvaldības īpašumā lietderību kopsakarā ar tam piegulošajās teritorijās īstenojamām pašvaldības funkcijām.
13. Pašvaldības Centrālās pārvaldes Attīstības un projektu nodaļas ieskatā Īpašumu pieņemšana pašvaldības īpašumā ir lietderīga, jo atbilst Ādažu novada Attīstības programmas 2021. – 2027. gadam vidējā termiņa prioritātēm “VTP3: Attīstīta, droša un mobila satiksmes infrastruktūra” (rīcības virzienam “RV3.1: Pašvaldības ceļu un ielu infrastruktūras atjaunošana un attīstība”, uzdevumam “U3.1.2: Uzturēt, labiekārtot un atjaunot pašvaldības ielas un ceļus”) un “VTP14: Attīstīta sadarbība ar citām pašvaldībām, iestādēm un organizācijām” (rīcības virzienam “RV14.1: Sadarbības veicināšana ar citām pašvaldībām, iestādēm un organizācijām”, uzdevumam “U14.1.2: Īstenot sadarbību ar privātajiem investoriem, uzņēmējiem, privātpersonām”).
14. Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras "Carnikavas komunālserviss" nolikums” 7. punktā pašvaldības aģentūrai „Carnikavas komunālserviss” (turpmāk – Aģentūra) ir noteikts pienākums apsaimniekot un labiekārtot tai pārvaldībā nodotos pašvaldības nekustamos īpašumus.
15. Aģentūra sadarbībā ar pašvaldības Centrālās pārvaldes Nekustamā īpašuma nodaļu apzināja Īpašumu zemes vienību pārņemšanas nepieciešamību saskaņā ar Noteikumu 4. punktu. Īpašumu iegūšana pašvaldības īpašumā radītu priekšnoteikumus racionālai ielu uzturēšanai un apsaimniekošanai turpmāk, kā arī ielu tīkla attīstībai Ādažu pilsētā.
16. Aģentūras ieskatā ir lietderīgi piekrist Iesniedzēju piedāvājumiem un pieņemt Īpašumus pašvaldības īpašumā, lai tos izmantotu pašvaldības autonomo funkciju nodrošināšanai. Katlapu un Smilgu ielas, kas pieder pašvaldībai, robežojas ar Īpašumiem un nodrošina to uzturēšanu.

Pamatojoties uz Pašvaldību likuma 4. panta pirmās daļas 2. un 3. punktu, 10. panta pirmās daļas 16. un 19. punktu, 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. pantu, Civillikuma 1912. pantu un Ādažu novada pašvaldības 22.02.2023. noteikumu Nr. 2 “Kārtība, kādā Ādažu novada pašvaldība pārņem dāvinājumā ceļu vai ceļu uzturēšanai nepieciešamo zemi” 4. punktu, kā arī Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Pieņemt pašvaldības īpašumā bez atlīdzības no (*vārds, uzvārds*), personas kods (*vārds, uzvārds*), (*vārds, uzvārds*), personas kods (*vārds, uzvārds*), un (*vārds, uzvārds*), personas kods (*vārds, uzvārds*), nekustamos īpašumus, noslēdzot dāvinājuma līgumu:

1.1. nekustamo īpašumu ar nosaukumu “Smilgu ielas starpgabals”, Ādaži, Ādažu nov. (kad. Nr. 8044 007 0653), kas sastāv no zemes vienības ar kadastra apzīmējumu 8044 007 0645 ar kopēju platību 1894 m2, līdz ar visām tiesībām, pienākumiem un piederumiem, lai nodrošinātu Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju izpildi;

1.2. nekustamo īpašumu ar nosaukumu “Vectiltiņu ielas starpgabals”, Ādaži, Ādažu nov. (kad. Nr. 8044 007 0652), kas sastāv no zemes vienības ar kadastra apzīmējumu 8044 007 0643 ar kopēju platību 1833 m2, līdz ar visām tiesībām, pienākumiem un piederumiem, lai nodrošinātu Pašvaldību likuma 4. panta pirmās daļas 2. un 3. punktā noteikto pašvaldības autonomo funkciju izpildi.

1. Noteikt termiņu dāvinājuma līguma noslēgšanai – 3 (trīs) mēneši, skaitot no šī lēmuma pieņemšanas dienas, pēc kura notecēšanas lēmums zaudē spēku.
2. Noteikt 1.1. punktā norādītās mantas (zemes vienības 1894 m² platībā) vērtību un 1.2. punktā norādītās mantas (zemes vienības 1833 m² platībā) vērtību kadastrālās vērtības apmērā.
3. Pašvaldības Centrālās pārvaldes Nekustamā īpašuma nodaļai organizēt 1. punktā norādīto nekustamo īpašumu ierakstīšanu zemesgrāmatā uz pašvaldības vārda, tam nepieciešamos izdevumus apmaksājot no nodaļas budžeta tāmes līdzekļiem.
4. Pēc pašvaldības īpašuma tiesības uz 1. punktā noteiktajiem nekustamajiem īpašumiem nostiprināšanas zemesgrāmatā, nodot nekustamos īpašumus pašvaldības aģentūrai „Carnikavas komunālserviss” pārvaldībā līdz ar to piederumiem un dokumentiem, kas uz tiem attiecas, un noslēgt vienošanos pie 02.02.2004. apsaimniekošanas līguma starp Carnikavas pagasta padomi un aģentūru.
5. Pašvaldības Centrālās pārvaldes Juridiskajai un iepirkumu nodaļai:
	1. sagatavot 1. punktā noteikto līguma projektu mēneša laikā no šī lēmuma pieņemšanas;
	2. sagatavot parakstīšanai 5. punktā noteikto vienošanos 10 darba dienu laikā no pašvaldības īpašuma tiesības nostiprināšanas zemesgrāmatā uz 1. punktā norādītiem nekustamiem īpašumiem.
6. Pašvaldības Centrālās pārvaldes Grāmatvedības nodaļai mēneša laikā pēc 1. punktā noteiktā dāvinājuma līguma noslēgšanas uzņemt dāvinājumā pieņemto mantu pašvaldības grāmatvedības bilances uzskaitē un pēc tam nodot to pašvaldības aģentūras „Carnikavas komunālserviss” grāmatvedības bilances uzskaitē.
7. Pašvaldības izpilddirektoram parakstīt 5. punktā noteikto vienošanos.
8. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU